# name
Noves tendències preventives en odontopediatria

# metadata.dc.description.abstract[].value
Fonament. Les patologies més prevalents en relació amb la salut bucal dels infants són les alteracions en el creixement i el desenvolupament oral, i la càries. La càries pot tenir greus repercussions en la salut general de l'infant, amb un alt cost de tractament i una disminució en la qualitat de vida. Actualment, la finalitat és establir protocols que ajudin el professional a prendre decisions individualitzades. Objectiu. Exposar i analitzar els nous conceptes preventius que influiran en la salut oral del pacient pediàtric: la visita primerenca i la llar dental, que faciliten els consells per a la cura bucal des que els infants són ben petits. Mètode. Revisió de la bibliografia i les guies publicades en els últims anys en relació amb les mesures preventives en salut bucodental infantil. Resultats i conclusions. El canvi en la pauta d'administració del fluor de la pasta dental, amb l'evidència disponible, és la mesura de prevenció de la càries més efectiva que existeix. Al seu torn, un canvi d'hàbits d'higiene bucal de l'infant des del naixement afavorirà la prevenció de la malaltia. Finalment, els canvis socials de l'entorn implicaran noves estratègies preventives i un enfocament multidisciplinari.

# metadata.dc.rights[].value
(c) Societat Catalana de Pediatria, 2019

# metadata.dc.title[].value
Noves tendències preventives en odontopediatria

# metadata.dc.title.alternative[].value
Nuevas tendencias preventivas en odontopediatría

# metadata.dc.title.alternative[].value
New preventive trends in pediatric dentistry